VSRS Sklep II DoR 464/2020
Sodna praksa Vrhovnega sodišča, 2021-06-16

Civilno-gospodarski oddelek, civilni senat

mag. Nina Betetto (preds.), mag. Rudi Štravs (poroč.), dr. Ana Božič Penko

OBLIGACIJSKO PRAVO - ODŠKODNINSKO PRAVO - OSEBNOSTNE PRAVICE

predlog za dopustitev revizije - povrnitev nepremoženjske in premoženjske škode - odškodninska odgovornost države - kršitev pravic osebnosti - izbrisani - nezakonit izbris iz registra stalnega prebivalstva - izguba zaposlitve - izguba pravice do denarne socialne pomoči - protipravnost - vzročna zveza - obročno plačilo - višina odškodnine - določitev višine odškodnine po prostem preudarku - standard obrazloženosti odločbe sodišča druge stopnje - zavrnitev predloga

1. Sodišče prve stopnje je toženki naložilo v plačilo 10.000,00 EUR (odškodnine za nepremoženjsko škodo, ki je tožniku nastala zaradi izbrisa iz registra stalnega prebivalstva) z zakonskimi zamudnimi obrestmi od 9. 5. 2014 naprej, in sicer v petih enakih letnih obrokih v višini po 2.000,00 EUR in z zakonskimi zamudnimi obrestmi od vsakega obroka od 9. 5. 2014 naprej, pri čemer prisojene zakonske obresti prenehajo teči, ko dosežejo višino prisojene glavnice (točka I. Izreka). Višji tožbeni zahtevek je zavrnilo (II. točka izreka). Toženki je naložilo v plačilo tožnikove pravdne stroške v znesku 836,32 EUR, v primeru zamude z zakonskimi zamudnimi obrestmi od poteka izpolnitvenega roka naprej.

2. Sodišče druge stopnje je pritožbama obeh strank delno ugodilo in sodbo sodišča (zaradi priznanja dela odškodnine za premoženjsko škodo) spremenilo tako, da se znesek v prvem odstavku točke I. izreka: »10.000,00 EUR« pravilno glasi »19.750,00 EUR«, zneski prvega do petega obroka v 1. do 5. alineji točke I. izreka v višini po »2.000,00 EUR«, pravilno glasijo v višini po »3.950,00 EUR«, se razveljavi drugi odstavek točke I. izreka, ki se glasi: »…pri čemer dosojene zakonske zamudne obresti prenehajo teči, ko dosežejo višino prisojene glavnice«, se izrek o stroških v točki III. izreka pravilno glasi: »Pravdni stranki krijeta vsaka svoje pravdne stroške« (I. točka izreka). Sicer je pritožbi zavrnilo in v izpodbijanih, a nespremenjenih delih (točka II. izreka) potrdilo sodbo sodišča prve stopnje (II. točka izreka). Odločilo je o stroških postopka (III. točka izreka).

3. Zoper sodbo sodišča druge stopnje tožena stranka vlaga predlog za dopustitev revizije in predlaga, da Vrhovno sodišče dopusti revizijo glede vprašanj: Ali je bilo z neizvedbo pritožbene obravnave nedopustno poseženo v pravico tožene stranke do glavne obravnave iz 22. člena Ustave? Ali je smelo višje sodišče v predmetni zadevi odločiti brez pritožbene obravnave? Ali sodba sodišča druge stopnje ustreza zahtevam po obrazloženi sodni odločbi? Ali je materialnopravno pravilna presoja, da je vzročna zveza izkazana? Ali je višje sodišče pravilo o prostem preudarku glede višine pravičnega zadoščenja, uporabilo na ustavno skladen način? Ali so bili izpolnjeni pogoji za uporabo prostega preudarka kot metode za oceno obsega škode? Ali je sodišče pravilno uporabilo namen in obseg prostega preudarka? Ali je pravilna ocena višjega sodišča, da je za nastanek premoženjske škode podana izključna odgovornost tožene stranke? Ali je višje sodišče odmerilo odškodnino za premoženjsko škodo v skladu s prvim odstavkom 11. člena Zakona o povračilu škode osebam, ki so bile izbrisane iz registra stalnega prebivalstva

(v nadaljevanju ZPŠOIRSP)? Ali sta sodišči odmerili odškodnino za nepremoženjsko škodo v skladu s prvim odstavkom 11. člena ZPŠOIRSP?

5. Ker niso izpolnjeni pogoji za dopustitev revizije iz 367.a člena Zakona o pravdnem postopku (v nadaljevanju ZPP), je Vrhovno sodišče na podlagi drugega odstavka 367.c člena ZPP predlog tožene stranke zavrnilo.

6. Senat je odločitev sprejel soglasno (sedmi odstavek 324. člena ZPP).

Uradni list RS, št. 99/13, 24/18 – odl. US in 85/18. Uporablja se od 18. 6. 2015.

Zakon o povračilu škode osebam, ki so bile izbrisane iz registra stalnega prebivalstva (2013) - ZPŠOIRSP  - člen 11, 12, 23, 23/2, 23/3, 23/4, 28, 28/1

Obligacijski zakonik (2001) - OZ  - člen 131, 169, 179

Zakon o tujcih (1991) - ZTuj  - člen 81, 81/2

Zakon o urejanju statusa državljanov drugih držav naslednic nekdanje SFRJ v Republiki Sloveniji (1999) - ZUSDDD  - člen 1

Zakon o obligacijskih razmerjih (1978) - ZOR  - člen 154, 190, 200

Zakon o pravdnem postopku (1999) - ZPP  - člen 216, 367a, 367c, 367c/2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.